CELEX: 32022D0871
Language: et
Date: 2022-05-30 00:00:00
Title: Euroopa Parlamendi ja nõukogu otsus (EL) 2022/871, 30. mai 2022, millega muudetakse nõukogu otsust 2003/17/EÜ seoses selle kohaldamisajaga ning Boliivias teravilja-, õli- ja kiutaimede seemne tootmiseks kasvatatavate seemnekultuuride põldtunnustamise samaväärsuse ning Boliivias kasvatatud teravilja-, õli- ja kiutaimede seemne samaväärsusega (EMPs kohaldatav tekst)

3.6.2022   
               
               
                  ET
               
               
                  Euroopa Liidu Teataja
               
               
                  L 152/109
               
            
         EUROOPA PARLAMENDI JA NÕUKOGU OTSUS (EL) 2022/871,
         30. mai 2022,
         millega muudetakse nõukogu otsust 2003/17/EÜ seoses selle kohaldamisajaga ning Boliivias teravilja-, õli- ja kiutaimede seemne tootmiseks kasvatatavate seemnekultuuride põldtunnustamise samaväärsuse ning Boliivias kasvatatud teravilja-, õli- ja kiutaimede seemne samaväärsusega
         (EMPs kohaldatav tekst)
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 2,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         võttes arvesse Euroopa Majandus- ja Sotsiaalkomitee arvamust (1),
         toimides seadusandliku tavamenetluse kohaselt (2)
         
         ning arvestades järgmist:
         
                     (1)
                  
                  
                     Nõukogu otsuses 2003/17/EÜ (3) on sätestatud, et teatavatel tingimustel käsitatakse teatavate seemnekultuuride põldtunnustamist, mis on tehtud kõnealuse otsuse I lisas loetletud kolmandates riikides, samaväärsena liidu õiguse kohaselt tehtud põldtunnustamisega. Samuti on selles sätestatud, et teatavatel tingimustel käsitatakse nendes kolmandates riikides kasvatatud teatavate liikide seemet samaväärsena liidu õiguse kohaselt kasvatatud seemnega.
                  
               
                     (2)
                  
                  
                     Kõnealuste kolmandate riikide samaväärsuse tunnustamise aluseks on rahvusvahelise seemnekaubanduse mitmepoolne raamistik, nimelt Majanduskoostöö ja Arengu Organisatsioon (OECD) rahvusvaheliseks kaubanduseks ette nähtud seemnete sordisertifitseerimise kavad ja Rahvusvahelise Seemnekontrolli Assotsiatsiooni (ISTA) asjakohased meetodid, või kui see on asjakohane, ISTA meetoditele samaväärsed Ametlike Seemneanalüütikute Assotsiatsiooni (AOSA) reeglid. Komisjon on mõnes neist kolmandatest riikidest teinud ka õiguslikke hindamisi ja auditeid, et kontrollida enne samaväärsuse esmakordset tunnustamist nende vastavust liidu õiguse kohastele nõuetele. OECD raames tehtavad iga-aastased kontrollid ja aruandlus, laborite korrapärane uuesti auditeerimine ISTA akrediteeringu jaoks ning liidu õiguse kohased ametlikud kontrollid näitavad, et kõnealustes kolmandates riikides tehtavad põldtunnustamised pakuvad jätkuvalt samu tagatisi kui liikmesriikides tehtavad põldtunnustamised ning et kõnealustes kolmandates riikides kasvatatud ja sertifitseeritud seeme pakub jätkuvalt samu tagatisi kui liikmesriikides kasvatatud ja sertifitseeritud seeme. Seepärast tuleks kõnealuseid põldtunnustamisi ja seemet jätkuvalt käsitada samaväärsena liidu põldtunnustamiste ja seemnega.
                  
               
                     (3)
                  
                  
                     2016. aastal esitas Boliivia komisjonile taotluse tunnistada samaväärseks Boliivia seemnekultuuride põldtunnustamise süsteem ning Boliivias toodetud ja sertifitseeritud liikide Sorghum spp. (sorgo), Zea mays (mais) ja Helianthus annuus (päevalill) seeme.
                  
               
                     (4)
                  
                  
                     Komisjon hindas Boliivia asjakohaseid õigusakte, viis 2018. aastal läbi auditi, mis käsitles seemnetootmise ametlike kontrollide süsteemi ja sorgo-, maisi- ja päevalilleseemne sertifitseerimist Boliivias ning nende samaväärsust liidu nõuetega, ning avaldas auditi järeldused aruandes „Boliivia Paljurahvuselises Riigis 14. märtsist 2018 kuni 22. märtsini 2018 läbi viidud auditi lõpparuanne, millega hinnatakse ametlike kontrollide süsteemi ja seemnete sertifitseerimist ning nende samaväärust Euroopa Liidu nõuetega“.
                  
               
                     (5)
                  
                  
                     Auditist nähtus, et seemnekasvatus- ja -sertifitseerimissüsteem on Boliivias hästi korraldatud. Komisjon tegi kindlaks mõned puudused ja esitas Boliiviale soovitused. Kuna Boliivia kõrvaldas need puudused 30. novembriks 2018, vastab ta otsuse 2003/17/EÜ II lisas sätestatud tingimustele ning nõukogu direktiivides 66/402/EMÜ (4) ja 2002/57/EÜ (5) sätestatud vastavatele nõuetele.
                  
               
                     (6)
                  
                  
                     Seetõttu on asjakohane tunnistada samaväärseks Boliivias tehtavad seemnekultuuride sorgo, maisi ja päevalille põldtunnustamised ning tunnistada samaväärseks Boliivias kasvatatud sorgo-, maisi- ja päevalilleseeme, mille Boliivia ametiasutused on ametlikult sertifitseerinud.
                  
               
                     (7)
                  
                  
                     Kuna otsus 2003/17/EÜ kaotab 31. detsembril 2022 kehtivuse, tuleks pikendada ajavahemikku, mille jooksul samaväärsust kõnealuse otsuse alusel tunnustatakse, et hoida ära riski häirete tekkimiseks seemne liitu importimisel. Võttes arvesse investeeringuid ja aega, mida on vaja liidu õiguse kohaselt sertifitseeritud seemne tootmiseks, on asjakohane pikendada kõnealust ajavahemikku seitsme aasta võrra.
                  
               
                     (8)
                  
                  
                     Otsust 2003/17/EÜ tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2003/17/EÜ muutmine
            Otsust 2003/17/EÜ muudetakse järgmiselt:
            
                        1)
                     
                     
                        artiklis 6 asendatakse kuupäev „31. detsember 2022“ järgmisega: „31. detsember 2029“;
                     
                  
                        2)
                     
                     
                        I lisa tabelit muudetakse järgmiselt:
                        
                                    a)
                                 
                                 
                                    ridade „AU“ ja „BR“ vahele lisatakse järgmine rida:
                                    
                                                „BO
                                             
                                             
                                                
                                                            Ministry of Rural Development and Land
                                                         
                                                      
                                                            Bolivia
                                                         
                                                      
                                                            Av. Camacho entre calles Loaya y Bueno N°1471, LA PAZ
                                                         
                                                      
                                             
                                                66/402/EMÜ – ainult seoses liikidega Zea mays ja Sorghum spp.;
                                                2002/57/EÜ – ainult seoses liigiga Helianthus annuus“;
                                             
                                          
                              
                                    b)
                                 
                                 
                                    joonealusesse märkusesse (1) lisatakse „AU – Austraalia,“ ja „BR – Brasiilia,“ vahele järgmine mõiste:
                                    
                                                 
                                             
                                             
                                                „BO – Boliivia,“.
                                             
                                          
                              
                  
         
            Artikkel 2
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Artikkel 3
            Adressaadid
            Käesolev otsus on adresseeritud liikmesriikidele.
         
         
            Brüssel, 30. mai 2022
            
               
                  Euroopa Parlamendi nimel
               
               
                  president
               
               R. METSOLA
            
            
               
                  Nõukogu nimel
               
               
                  eesistuja
               
               B. LE MAIRE
            
         
         
            (1)  23. märtsi 2022. aasta arvamus (Euroopa Liidu Teatajas seni avaldamata).
         
            (2)  Euroopa Parlamendi 5. aprilli 2022. aasta seisukoht (Euroopa Liidu Teatajas seni avaldamata) ja nõukogu 16. mai 2022. aasta otsus.
         
            (3)  Nõukogu 16. detsembri 2002. aasta otsus 2003/17/EÜ kolmandates riikides teostatud seemnekultuuride põldtunnustamiste samaväärsuse ja kolmandates riikides kasvatatud seemne samaväärsuse kohta (EÜT L 8, 14.1.2003, lk 10).
         
            (4)  Nõukogu 14. juuni 1966. aasta direktiiv 66/402/EMÜ teraviljaseemne turustamise kohta (EÜT P 125, 11.7.1966, lk 2309).
         
            (5)  Nõukogu 13. juuni 2002. aasta direktiiv 2002/57/EÜ õli- ja kiudtaimede seemnete turustamise kohta (EÜT L 193, 20.7.2002, lk 74).